POTPOGLAVLJE I - PRIMARNI MATERIJALI, PROIZVODI U GRANULAMA ILI PRAHU

7201 Sirovo željezo i zrcalno željezo, u hljepčićima, blokovima i drugim primarnim oblicima Sirovo i zrcalno željezo je definirano napomenama 1 (a) i 1 (b) uz ovo poglavlje. Sirovo željezo u smislu napomene 1 (a) uz ovo poglavlje što sadrži više od 6 masenih %, ali ne više od 30 % mangana, razvrstava se kao zrcalno (mangansko) željezo (podbroj 7201 50 90 ). Ako slitina s tim udjelom mangana sadrži drugi element s udjelom većim do onog navedenog u napomeni 1 (a), na primjer, s udjelom silicija većim od 8 %, robu se razvrstava kao feroslitinu. U navedenom bi se primjeru slitina razvrstala u podbrojeve 7202 21 00 do 7202 29 90 . (Ako sadrži više od 30 % mangana i 8 % silicija, smatra se ferosilikomanganom iz podbroja 7202 30 00 , a ako sadrži dodatni slitinski element u omjeru utvrđenom napomenom 1 (c), razvrstava se u podbroj 7202 99 80 ). Sirovo željezo u smislu napomene 1 (a) uz ovo poglavlje što nije zrcalno željezo te ga stoga treba razvrstavati u podbrojeve od 7201 10 11 do 7201 50 90 , sadrži samo 6 masenih % mangana ili manje. Kod tih vrsta sirovog željeza – ovisno o količini legirajućih elemenata – razlikuje se nelegirano sirovo željezo (podbrojevi od 7201 10 11 do 7201 20 00 ) i legirano sirovo željezo (podbroj 7201 50 10 ili 7201 50 90 ). Legirano sirovo željezo definirano je u napomeni 1 (a) za podbrojeve uz ovo poglavlje; nelegirano sirovo željezo ne smije u masenom udjelu sadržavati odvojeno ili zajednički više od: — 0,2 % kroma, — 0,3 % bakra, — 0,3 % nikla, — 0,1 % sljedećih elemenata: aluminija, molibdena, titana, volframa, vanadija.

7201 50 10 legirano sirovo željezo s masenim udjelom titana ne manjim od 0,3 %, ali ne većim od 1 % i s masenim udjelom vanadija ne manjim od 0,5 %, ali ne većim od 1 % Proizvode iz ovog podbroja rabi se posebno za proizvodnju robe što treba biti otporna na habanje (trošenje), na primjer, koljenasta vratila, bubnjeve kočnica, klipove sisaljki, valjaka za valjaonice, matrica za kovanje u ukovnju, koljena za cijevi kao i kokile.

7201 50 90 ostalo U ovaj se podbroj razvrstava sljedeće vrste sirovog željeza: 1. sirovo željezo koje sadrži nikal (od 0,5 do 3,5 %) za izradu proizvoda visoke mehaničke otpornosti; 2. „Ni-Hard” (koji sadrži 3,3 do 5 % nikla i 1,4 do 2,6 % kroma) za izradu proizvoda visoke otpornosti na trošenje; 3. sirovo željezo (s velikim udjelom niklja, kroma, silicija ili bakra) za proizvodnju robe otporne na koroziju; 4. sirovo željezo što sadrži nikal ili krom za izradu proizvoda otpornih na toplinu; 5. sirovo željezo što sadrži bakar.

7202 Feroslitine Napomenom 1 (c) uz ovo poglavlje definiraju se „feroslitine”, a posebno se utvrđuju granične vrijednosti sadržaja neželjeznih slitinskih elemenata i željeza. Za razvrstavanje feroslitina u podbrojeve tarifnog broja 7202 vidjeti napomenu 2 za podbrojeve uz ovo poglavlje. Sadrži li na primjer, feroslitina više od 30 masenih postotaka mangana i ne više od 8 % silicija, razvrstava je se u podbrojeve od 7202 11 20 do 7202 19 00 . Sadrži li više od 30 masenih % mangana i više od 8 % silicija, razvrstava je se u podbroj 7202 30 00 . Slično tome, ferosilikomanganaluminij s više od 8 % silicija, više od 30 % mangana i više od 10 % aluminija, razvrstava se u podbroj 7202 99 80 . Ako neka dvojna (binarna), trojna (ternarna) ili četvorna (kvarternarna) feroslitina nije poimenično navedena, razvrstava je se u podbroj 7202 99 80 . Otpaci industrije željeza i čelika, koji se tale i grubo lijevaju u obliku ingota (lijevani otpaci), a imaju sastav feroslitine i koriste se kao dodatni proizvod pri izradi posebnih čelika, razvrstavaju se u podbrojeve tarifnog broja 7202 na temelju sastavnog materijala. U ovaj se tarifni broj ne razvrstava ostatke iz metalurške prerade rudača neželjeznih kovina što ih se zbog udjela sumpora ili fosfora ili zbog drugih nečistoća ne može uporabiti kao feroslitine (u pravilu tarifni broj 2620 ).

7202 11 20 do 7202 19 00 feromangan Feromangan ima oblik hljepčića grube površine; prijelom je bijel i sjajan. Krt je i veoma tvrd. Pri dobivanju čelika, feromangan služi kao dezoksidant, za odsumporavanje, za ponovno dodavanje ugljika čelicima i za dodavanje mangana kao legirajućeg elementa.

7202 11 20 i 7202 11 80 s masenim udjelom ugljika većim od 2 % U ove se podbrojeve razvrstava feromangan s velikim udjelom ugljika (visokougljični feromangan). Vrsta što je se najviše rabi sadrži 6 do 7 % ugljika.Udjel mangana mora biti veći od 30 %, a u pravilu je između 70 i 80 %.

7202 19 00 ostalo U ovaj se podbroj razvrstava feromangan sa srednjim (1,25 do 1,5 %) ili nižim udjelom ugljika (manje od 0,75 %), pri čemu udjel mangana varira između 80 i 90 %. Ovaj se feromangan rabi za proizvodnju čelika legiranih manganom, kod kojih se zahtijeva niži udjel ugljika.

7202 21 00 do 7202 29 90 ferosilicij Ferosilicij ima sivi, sjajni prelom i krt je. Trguje se vrstama ferosilicija s udjelom silicija od 10 do približno 96 % i nižim udjelom ugljika (0,1 do 0,2 %). Rabi ga se ili za oplemenjivanje čelika ili za proizvodnju silicijskog čelika (posebno za elektrolimove) ili (umjesto skupocjenijeg silicija) kao sredstvo za redukciju (silikotermija) u postupcima dobivanja drugih kovina, na primjer, u metalurgiji magnezija.

7202 30 00 ferosilikomangan Ferosilikomangan, nazvan i silikomangan. Rabi se različite vrste, s udjelom silicija većim od 8 do 35 %, udjelom mangana većim od 30 do 75 % i udjelom ugljika do 3 %. Rabi ga se za slične svrhe kao ferosilicij; kombinirano djelovanje silicija i mangana reducira nekovinske uključke na najmanju mjeru i snižava udjel kisika.

7202 41 10 do 7202 49 90 ferokrom Ferokrom se pojavljuje u obliku vrlo tvrdih, kristaličnih komada, što ponekad sadrže dobro razvijene kristale. U pravilu sadrži 60 do 75 % kroma; udjel ugljika iznosi 4 do 10 % u običnom ferokromu, a može biti snižen do 0,01 %, pri čemu se smanjuje krtost. Rabi ga se za proizvodnju kromnih čelika.

7202 50 00 ferosilikokrom Ferosilikokrom sadrži u pravilu 30 % silicija i 50 % kroma; udjel ugljika može kao i kod ferokroma biti visok ili vrlo nizak. Rabi ga se za iste svrhe kao ferokrom; udjel silicija olakšava dezoksidaciju čelika.

7202 60 00 feronikal Feronikal iz ovog podbroja sadrži manje od 0,5 % sumpora, a u pravilu ga se rabi za proizvodnju nikalnih čelika. Feronikal s udjelom sumpora od 0,5 % ili većim ne može se rabiti za proizvodnju nikalnih čelika; to je međuproizvod pri dobivanju nikla, te ga se razvrstava u tarifni broj 7501 . Nasuprot tome, u ovaj se podbroj razvrstava slitine poznate u tehnici pod nazivom „nikal-željezo” (ili „lijevani nikal”), a rabi ih se za proizvodnju posebnih odljevaka otpornih na koroziju ili visoke temperature. Ovamo pripadaju na primjer, neki austenitni ljevaonički materijali, u trgovini poznati po određenim trgovačkim markama, a što sadrže do 36 % nikla, do 6 % kroma, do 6 % silicija, više od 2 % ugljika i, ako treba, male udjele drugih elemenata (aluminija, mangana, bakra itd.). U smislu nazivlja, te se proizvode na temelju njihova sadržaja više od 10 % nikla ne može smatrati sirovim željezom, a na temelju njihova sadržaja više od 2 % ugljika ne može smatrati čelikom.

7202 99 80 ostalo U ovaj se podbroj razvrstava, između ostalog, ferosilikokalcij, feromangantitan, ferosilikonikal, ferosilikoaluminokalcij, feroaluminij, ferosilikoaluminij i ferosilikomanganaluminij. Feroaluminij u pravilu ima 12 do 30 % aluminija. Neke se vrste feroaluminija ponekad zbog njihove velike otpornosti na koroziju i na visokim temperaturama, kao i zbog njihovih magnetskih i toplinskih svojstava, rabi neposredno za lijevanje posebnih dijelova. Ferosilikoaluminij se rabi u obliku različitih slitina, na primjer: — 45 % silicija i 20 do 25 % aluminija; — 65 do 75 % silicija, više od 10 % do 15 % aluminija i 3 do 4 % titana; — 20 do 25 % silicija, 20 do 25 % mangana i više od 10 % do 12 % aluminija. Ferosilikomanganoaluminij obično sadrži 20 % silicija, 35 % mangana i 10 do 12 % aluminija.

7203 Željezni materijali dobiveni izravnom redukcijom željezne rudače i ostali spužvasti željezni proizvodi, u komadima, peletama ili sličnim oblicima; željezo čistoće najmanje 99,94 mas. %, u komadima, peletama ili sličnim oblicima

7203 90 00 ostalo Uz robu navedenu u drugom dijelu naziva tarifnog broja 7203 što je opisana u Objašnjenjima HS za tarifni broj 7203 , predzadnji odlomak, u ovaj se podbroj razvrstava spužvasto željezo dobiveno drugim postupcima, različitim od izravne redukcije, između ostalog, atomizacijom rastaljenog sirovog željeza.

7204 Željezni otpaci i lomljevina; otpadni ingoti za pretaljivanje, od željeza ili čelika Uz otpatke i lomljevinu opisane u Objašnjenjima HS za tarifni broj 7204 , dio A, u ovaj se tarifni broj razvrstava i rabljene tračnice duljine manje od 1,5 m (vidjeti objašnjenja za podbroj 7302 10 90 ).

7204 41 10 strugotina, piljevina i slični otpaci od tokarenja, glodanja, blanjanja, brušenja,piljenja i turpijanja U ovaj se podbroj ne razvrstava otpatke od brušenja i turpijanja što su očišćeni od stranih tijela (na primjer, magnetnim postupkom) i čija je veličina zrnaca homogenizirana (na primjer, prosijavanjem). Njih se, ovisno o veličini zrnaca, razvrstava u podbrojeve 7205 10 00 , 7205 21 00 ili 7205 29 00 (o tome vidjeti napomene 8 (b) uz odsjek XV i 1 (h) uz poglavlje 72).

7204 49 10 fragmentirani (trgani) Otpacima i lomljevinom isječenom na komade („šrederom”) (fragmentiranim) smatra se one od kojih 95 % nema dimenziju veću od 200 mm.

7204 49 90 ostalo U ovaj se podbroj razvrstava rasute otpatke i lomljevinu raznih oblika, na primjer, mješavine lijevanog željeza, pokositrenog željeza (bijelog lima) ili različitih vrsta čelika.

7204 50 00 otpadni ingoti za pretaljivanje Otpadne ingote za pretaljivanje kemijskog sastava feroslitine, što ih se rabi kao dodatke pri proizvodnji posebnih vrsta čelika, razvrstava se prema sastavu u podbrojeve tarifnog broja 7202 .

7205 Granule i prah od sirovog željeza, zrcalnog (manganskog) željeza, željeza ili čelika

7205 21 00 i 7205 29 00 prah Prah iz ovih podbrojeva može biti pomiješan ili s legirajućim elementima za određene svrhe navedene u Objašnjenjima HS za tarifni broj 7205 , dio B ili sa zaštitnim elementima (na primjer, cinkom) radi smanjenja opasnosti od spontanog zapaljenja željeza.

POTPOGLAVLJE II - ŽELJEZO I NELEGIRANI ČELIK

7208 Plosnati valjani proizvodi, od željeza ili nelegiranog čelika, širine 600 mm ili veće, toplovaljani, neplatirani niti prevučeni Izraz „ponovno valjanje” u smislu podbrojeva ovog tarifnog broja ograničava se na postupak pri kojem se kovinu provodi između valjaka koji se vrte u suprotnom smjeru i pritom joj se smanjuje (reducira) debljinu. Ovim postupkom se može poboljšati i površinu kovine ili njezinu čvrstoću. Izraz „ponovno valjanje” ne uključuje ni postupke hladnog ojačavanja (dresiranja, polirnog valjanja), kojim se neznatno smanjuje debljinu niti druge postupke transformacije pri kojima se kovinu samo oblikuje, ali joj se ne smanjuje debljinu.

7208 90 20 i 7208 90 80 ostalo U ove se podbrojeve razvrstava plosnate valjane proizvode što su podvrgnuti jednoj ili više obrada površine opisanih u Objašnjenjima HS za tarifni broj 7208 , drugi odlomak pod 3 do 5 ili su odrezani u oblike različite od kvadratnog ili pravokutnog. U ove se podbrojeve razvrstava proizvode što su nakon valjanja podvrgnuti postupcima, na primjer, izradi valovitog lima, bušenju (perforiranju), skošivanju ili zaobljivanju bridova. Proizvode s reljefnim uzorcima površine dobivenim izravno valjanjem, ne smatra se obrađenima u smislu ove podbrojeve.

7209 Plosnati valjani proizvodi od željeza ili nelegiranog čelika, širine 600 mm ili veće, hladnovaljani (hladno reducirani), neplatirani niti prevučeni:

7209 90 20 i 7209 90 80 ostalo Uz nužne izmjene, objašnjenja za podbrojeve 7208 90 20 i 7208 90 80 primjenjuje se i na ove podbrojeve.

7210 Plosnati valjani proizvodi od željeza ili nelegiranog čelika, širine 600 mm i veće, platirani ili prevučeni: Za potrebe ovog tarifnog broja, platirani su proizvodi oni koji su bili podvrgnuti platiranju kako je utvrđeno Općim napomenama s objašnjenjem HS-a za ovo poglavlje, dijelu IV C 2 (e), dok su obloženi ili prevučeni proizvodi oni koji su bili podvrgnuti jednom od postupaka iz naprijed navedenog dijela Općih napomena s objašnjenjem HS-a, (d) (iv) i (v).

7210 12 20 pokositreni (bijeli) lim U ovaj se podbroj ne razvrstava lakirani bijeli lim i vrpce (podbroj 7210 70 10 ).

7210 20 00 prevučeni olovom, uključujući i mat lim (prevučen olovom i kositrom) Mat limom ili vrpcom u smislu ovih podbrojeva, smatra se plosnate valjane proizvode debljine manje od 0,5 mm što su elektrolizom ili uranjanjem u kupku rastaljene kovine prevučeni slojem slitine olovo-kositar. Količina olova na objema površinama ne smije prijeći 120 g/m2 proizvoda.

7210 30 00 elektrolitički prevučeni cinkom Vidjeti Objašnjenja HS za podbrojeve 7210 30 , 7210 41 i 7210 49 .

7210 41 00 valoviti Vidjeti Objašnjenja HS za tarifni broj 7208 , šesti odlomak.

7210 61 00 prevučeni slitinama aluminija i cinka U ovaj se podbroj razvrstava plosnate valjane proizvode s prevlakom u kojoj maseni udio aluminija prevladava nad udjelom cinka. Dopušteni su i drugi legirajući elementi.

7210 90 80 ostalo Uz emajlirane, u ovaj se podbroj razvrstava posrebrene, pozlaćene ili platinirane proizvode, tj. takve što su s jedne ili s obje strane prevučeni plemenitim kovinama na drugi način osim platiranjem. U te se postupke ubraja uglavnom taloženje elektrolizom, štrcanjem i naparivanjem u vakuumu (vidjeti Opće napomene s objašnjenjem HS-a za ovo poglavlje, dio IV pod C 2, odlomak (d) (iv)).

7211 Plosnati valjani proizvodi od željeza ili nelegiranog čelika, širine manje od 600 mm, neplatirani niti prevučeni U ovaj se tarifni broj ne razvrstava plosnate valjane proizvode oblika drukčijeg od kvadratnog ili pravokutnog, pa i kad im je širina manja od 600 mm (tarifni broj 7208 ).

7212 Plosnati valjani proizvodi od željeza ili nelegiranog čelika, širine manje od 600 mm, platirani ili prevučeni Uz nužne izmjene, objašnjenje za tarifni broj 7210 primjenjuje se i na ovaj tarifni broj.

7212 10 10 pokositreni (bijeli) lim, samo površinski obrađen i dalje neobrađen Ovaj podbroj ne obuhvaća pokositreni (bijeli) lim koji je samo lakiran, ali dalje neobrađen (podbroj 7212 40 20 ).

7212 50 61 prevučeni slitinama aluminija i cinka Uz nužne izmjene, objašnjenja za podbroj 7210 61 00 primjenjuje se i na ovaj podbroj.

7214 Šipke od željeza ili nelegiranog čelika, samo kovane, toplovaljane, toplovučene ili toploistiskivane i dalje neobrađene, ali uključujući one usukane poslije valjanja

7214 10 00 kovane Za razlikovanje kovanih od valjanih proizvoda, vidjeti Opće napomene s objašnjenjem uz ovo poglavlje, dio A.

7215 Ostale šipke od željeza ili nelegiranog čelika:

7215 50 11 do 7215 50 80 ostale, hladno dobivene ili hladno dovršene i dalje neobrađene Toplo valjane šipke mogu biti hladno dorađene vučenjem ili drugim postupcima (posebno ravnanjem ili kalibracijom), što proizvodu daje bolju konačnu obradu. Poboljšanje konačne obrade je smanjenje odstupanja (tolerancije) na promjeru i na ovalnosti i eliminacija bilo kakvog nedostatka na površini, kao primjerice mikro pukotina ili dekarboniziranih zona. Ako su podvrgnuti ovim postupcima, razvrstava ih se kao „hladno dobivene ili hladno dovršene”. Obično imaju glatku i prilično homogenu površinu. Nemaju brazde i druge površinske nedostatke, iako šipke rezane na određenu dužinu mogu imati vrlo slabu do prosječne hrapavosti, prema stupnjuravnanja. Postupci površinske obrade uz one gore navedene, kao na primjer, poliranje, nisu uključeni (vidjeti objašnjenja uz podbroj 7215 90 00 ).

7215 90 00 ostalo Ovaj podbroj obuhvaća kovane, toplovaljane ili toplovučene šipke i štapove, te one dobivene hladnom obradom koje su bile podvrgnute: 1. su podvrgnute višem stupnju obrade površine od postupaka opisanih u Objašnjenjima HS za tarifni broj 7214 , četvrti odlomak pod 1 do 3, na primjer, poliranju, laštenju, umjetnom oksidiranju, fosfatiranju, oksaliranju, prevlačenju i (s iznimkom toplo valjanih, toplo vučenih ili toplo tiještenih (istisnutih, ekstrudiranih) šipki) platiranju ili 2. su podvrgnute mehaničkoj obradi, kao što je bušenje ili kalibriranje.

7216 Profili od željeza i nelegiranog čelika U ovaj se tarifni broj ne razvrstava probušene (perforirane) kutne profile ni „Halfen” profile opisane u objašnjenjima za tarifni broj 7308 .

7216 32 11 s paralelnim stranicama stopa Ovaj podbroj obuhvaća samo profile u kojima su unutarnja i vanjska stranica stopa paralelne Oni imaju sljedeći oblik:

7216 32 91 s paralelnim stranicama stopa Vidjeti objašnjenja za podbroj 7216 32 11 .

7216 50 91 holand profili (HP) (bulb plosnati čelici) U ovaj se podbroj razvrstava masivne proizvode što cijelom dužinom imaju nepromijenjeni oblik poprečnog presjeka kao na slici, širine u pravilu manje od 430 mm. Visina bulba „a” u pravilu iznosi 1/7 širine „b” holand profila.

7216 69 00 ostalo U ovaj se podbroj razvrstava na primjer, profile što su hladno dobiveni ili hladno dovršeni vučenjem ili smanjivanjem (redukcijom) debljine.

7216 91 10 i 7216 91 80 hladnodobiveni ili hladnodovršeni, od plosnatih valjanih proizvoda Uz nužne izmjene, objašnjenja za podbroj 7215 90 00 primjenjuje se i na ove podbrojeve.

7216 91 10 profilirani (rebrasti) limovi Profilirani (rebrasti) limovi koriste se većinom kao fasadne obloge. Njihov tipični izgled je sljedeći: U ovaj se podbroj ne razvrstava profilirane limove s napravama za pričvršćivanje (podbroj 7308 90 59 ).

7216 99 00 ostalo Uz nužne izmjene, objašnjenja za podbroj 7215 90 00 primjenjuje se i na ovaj podbroj.

POTPOGLAVLJE III - NEHRĐAJUĆI ČELIK

7219 Plosnati valjani proizvodi od nehrđajućeg čelika, širine 600 mm ili veće

7219 90 20 i 7219 90 80 ostalo U ove se podbrojeve razvrstava toplo ili hladno valjane plosnate proizvode što su podvrgnuti jednoj ili više obrada površine opisanih u Općim napomenama s objašnjenjem HS-a za ovo poglavlje, dio IV pod C 2, odlomci (d) i (e) ili odrezane u oblike različite od kvadratnih ili pravokutnih. U ove se podbrojeve razvrstava toplo ili hladno valjane plosnate proizvode što su nakon valjanja podvrgnuti obradama kao što su bušenje (perforiranje), skošivanje ili zaobljivanje bridova.

7220 Plosnati valjani proizvodi od nehrđajućeg čelika, širine manje od 600 mm U ovaj se tarifni broj ne razvrstava plosnate valjane proizvode oblika drukčijeg od kvadratnog ili pravokutnog, pa i kad im je širina manja od 600 mm (tarifni broj 7219 ).

POTPOGLAVLJE IV - OSTALI LEGIRANI ČELICI; ŠUPLJE ŠIPKE ZA SVRDLA OD LEGIRANOG ILI NELEGIRANOG ČELIKA

7225 Plosnati valjani proizvodi od ostalih legiranih čelika, širine 600 mm i veće:

7225 11 00 s orijentiranim kristalima Plosnatim valjanim proizvodima s orijentiranim kristalima smatra se one čija su magnetska svojstva paralelno sa smjerom valjanja značajno bolja nego u smjeru okomitom na smjer valjanja (tzv. Gossova orijentacija kristala, Gossova tekstura). Ovi su proizvodi najčešće prevučeni izolacijskim slojem, koji se u pravilu sastoji od staklastog filma (uglavnom od magnezijeva silikata).

7226 Plosnati valjani proizvodi od ostalih legiranih čelika, širine manje od 600 mm

7226 11 00 s orijentiranim kristalima Vidjeti objašnjenja za podbroj 7225 11 00 .

7226 99 10 elektrolitički prevučeni cinkom Vidjeti Objašnjenja HS za podbrojeve 7210 30 , 7210 41 i 7210 49 .

7226 99 30 drukčije prevučenicinkom Vidjeti Objašnjenja HS za podbrojeve 7210 30 , 7210 41 i 7210 49 .

7227 Žica, toplovaljana, u nepravilno namotanim kolutima, od ostalih legiranih čelika

7227 90 95 ostalo U ovaj se podbroj razvrstava posebno žicu za zavarivanje, osim one iz tarifnog broja 8311 .

7228 Šipke ostalih legiranih čelika; profili od ostalih legiranih čelika; šuplje šipke za svrdla od legiranih ili nelegiranih čelika